recursal/SuperWikiNEXT-32B huggingface dataset:
**צסיס** (בלטבית: **Cēsis**, באסטונית: **Võnnu**, בגרמנית: **Wenden**) היא עיר בלטביה הממוקמת בחלק הצפוני של מרכז וידזמה. צסיס נמצאת על עמק הנהר גאויה, והיא בנויה על סדרה של רכסים מעל הנהר המשקיף אל היער הכחול.

טירת צסיס
---------

החלק הוותיק ביותר של צסיס היא המצודה על גבעת "רייקסטו", טירה מבוצרת מעץ שנבנתה על ידי שבט המכונה "ונדס".

הצלבנים הגרמנים הידועים כאחים של הליבונים החלו את הבנייה של טירת צסיס ליד הגבעה ב-1209. כאשר הטירה הורחבה, היא שימשה כמעון עבור יחידת המסדר הליבוני. בשנת 1577 החיילים הרסו את הטירה כדי למנוע ממנה ליפול לידיו של איוואן הרביעי. בשנת 1598 העיר שולבה באיחוד הפולני-ליטאי. בשנת 1620 צסיס נכבשה על ידי שוודיה. היא נבנתה מחדש לאחר מכן, אולם היא נהרסה שוב בשנת 1703 במהלך המלחמה הצפונית הגדולה על ידי הצבא הרוסי. כאשר ב-1777 הטירה הועברה לידי הרוזן סיברס, היה המקום בית המגורים החדש שלו. מאז 1949, מוזיאון ההיסטוריה של צסיס קיבל לידיו את הטירה. החצר הקדמית של הטירה מוקפת על ידי אסם. לצד האסם יש את מבשלת השיכר העתיקה ביותר בלטביה, "darītava Cēsu alus", אשר נבנתה בשנת 1878 במהלך השנים האחרונות של הרוזן סיברס, אך מקור התאריך לא ברור לחלוטין ויש המשייכים אותו לתקופה של המסדר הליבוני.

בהמשך משתרע פארק של הטירה, אשר נבנה בשנת 1812. הפארק כולל את "המאפיין הרומנטי של פעם", עם שבילים, צמחים אקזוטיים, ומי האגם המשקפים את הטירה.

העיר
----

התכנון של העיר נעשה במחצית השנייה של המאה ה-13. השוק והכנסייה היו במרכז העיר, ומרכז הדיור העירוני היה הטירה עם שלושה מגדלים מבוצרים. העיר הייתה גם מוקפת חומת אבן דולומיט עם שמונה מגדלים וחמישה שערים. בניינים מימי הביניים בעיר כוללים את כנסיית יוחנן הקדוש (נבנתה 1281–1284) וחורבות הטירה. בנוסף, רשתות הכביש העתיק מקשרים את הבניינים ששרדו מימי הביניים, אם כי בניינים רבים נהרסו (האחרון נהרס בשנת 1748).

במחצית השנייה של המאה ה-19, התחברה העיר לכביש פסקוב (1868) ולקו הרכבת עם הבירה ריגה (1889) אשר האיצה את פיתוח העיר.

קרב צסיס ביוני 1919 כאשר כוחות אסטוניה ולטביה ניצחו את הגרמנים היה אחד הקרבות המכריעים במלחמת העצמאות של לטביה.

גלריה
-----

* טירת צסיסטירת צסיס
* כנסיית סנט ג'וןכנסיית סנט ג'ון
* מרכז העירמרכז העיר
* בתים עתיקים בעירבתים עתיקים בעיר

ערים תאומות
-----------

* ליטאליטא רוקישקיש, ליטא
.
* אוקראינהאוקראינה ז'ובקבה, אוקראינה
.

קישורים חיצוניים
----------------

ויקישיתוף מדיה וקבצים בנושא **צסיס** בוויקישיתוף
* 

* אתר האינטרנט הרשמי של צסיס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567161505171
* GND: 4094884-5
* LCCN: n85058631
* LNB: 000045975
* MusicBrainz: b0f9a7cc-d1c1-482c-9e48-6ace2ab6383d
* VIAF: 124898378
* WorldCat (עם VIAF): 124898378

 |
**אשחר רחב-עלים** (שם מדעי: *Rhamnus alaternus*) הוא מין של עץ קטן או שיח במשפחת האשחריים.

תיאור
-----

גובהו הממוצע של הצמח הוא 1–5 מטרים, אם כי בתנאים מסוימים עשוי להגיע ל-10 מטרים. הוא ירוק עד, קליפתו אדמדמה, העלים מסורגים, צורתם פשוטה ושוליהם משוננים קלות וכמעט חלקים. אורך העלים 2–6 ס"מ ורוחבם 2–3 ס"מ בשונה מיתר המינים בסוג, שם הם ברוחב של עד חצי ס"מ. הפרחים ריחניים וקטנים, ללא עלי כותרת וצבעם צהוב-ירוק הגדלים באשכול. הפריחה מתרחשת בין פברואר לאפריל. הפרחים חד-מיניים ועל כל צמח יש פרחים משני המינים (צמח חד-ביתי). הפירות הם מסוג ענבה בצבע אדום כהה שמשחיר בהבשלה, גודלם 4–7 מ"מ והם מכילים 2–4 זרעים. הזרעים מופצים על ידי ציפורים שניזונות מהפירות ומפרישות את הזרעים בלשלשת.

תפוצת המין בכל אגן הים התיכון, מגובה פני הים ועד גובה של 700 מטרים. שלושה צמחים מסווגים כתת-מין שלו.

הוא משמש כצמח נוי בגלל עליו ירוקי העד ובגלל הפירות האדומים. בישראל הוא מוגדר צמח מוגן.

קישורים חיצוניים
----------------

ויקישיתוף מדיה וקבצים בנושא **אשחר רחב-עלים** בוויקישיתוף
* אשחר רחב-עלים, באתר ITIS (באנגלית)
* אשחר רחב-עלים, באתר NCBI (באנגלית)
* אשחר רחב-עלים, באתר צמח השדה
* אשחר רחב-עלים, באתר צמחיית ישראל ברשת
* אשחר רחב-עלים, באתר Tropicos (באנגלית)
* אשחר רחב-עלים, באתר GBIF (באנגלית)
* אשחר רחב-עלים, באתר The Plant List (באנגלית)
* אשחר רחב-עלים, באתר IPNI (באנגלית)

הערות שוליים
------------

1. ↑  אשחר רחב-עלים באתר הרשימה האדומה של IUCN
2. ↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
**ספר ההתגלות** (בכורדית: **کتێبی جلوە**; כִּתאב ג'לוה או כְתֵבֵ ג'ילווה) הוא אחד משני ספרי האמונה של הדת היזידית (השני הוא הספר השחור). שני הספרים כתובים בניב הקורמאנג'יי של כורדית.

תוכן הספר
---------

הספר מחולק לחמישה פרקים:

1. טבעו של האל והדוקטרינה של הדת
2. כל יכולתו של האל
3. המשך כל יכולתו של האל והנהגת האל
4. אזהרה נגד ה"אחרים", "החיצוניים" נושאי הרוע
5. דברי הטפה לאמונה

מרכיב מרכזי בספר הוא דברי אזהרה בפני כתבי קודש, הדגשה שהאל איננו זקוק להם ואזהרה שהם עלולים להיות מושחתים על ידי כוחות הרוע.

טקסט הספר
---------

לפי האמונה היזידית כולל הספר את דבריו של מלאכ טאוס (מלאך הטווס) כפי שנמסרו לאדם הראשון. הטקסט המקורי של הספר מצוי, לפי האמונה היזידית בכפר ביידן אולם חוקרים מודרניים תמימי דעים שהספר פורסם בכתב לראשונה בראשית המאה ה-20, לאחר שתוכנו הועבר במשך דורות בעל-פה ושמי שכתב אותו היו מלומדים שאינם בני הדת היזידית.

קישורים חיצוניים
----------------

* טקסט מלא של הספר (באנגלית)
* טקסט הספר, מחולק לפרקים (באנגלית)

הערות שוליים
------------

1. ↑  ערך על היזידים ב"אנציקלופדיה אירניקה" (באנגלית)
"בניין המשלוחים" באמסטרדם (כיום מלון ה"גרנד הוטל"), המבנה הראשון המשויך לאסכולה
חנות "דה בינקרוף" בהאג, נחשבת לאחרון המבנים "הקלאסיים" של האסכולה
**אסכולת אמסטרדם** היא סגנון אדריכלי המשויך לתנועת האדריכלות האקספרסיוניסטית שהתפתח בהולנד בראשית המאה ה-20. האסכולה התפתחה במשרד אדריכלות בבעלותו של אדוארד סיפרוס באמסטרדם. סיפרוס עצמו היה בעל נטיות שמרניות יותר, אך אפשר לעובדיו חופש פעולה בסגנון יצירותיהם. שלשה מעובדיו: מישל דה קלארק, יוהאן ואן דר מאי ופיאט קרמר היו מייסדי האסכולה. ב-1905 הנהיגה אמסטרדם קוד בניה לראשונה בעולם, ושכרה את יוהאן ואן דר מאי לתפקיד "יועץ אסתטתי", כדי לדאוג לאסתטיקה ולשמירת הצביון הייחודי של העיר בבנינים הנבנים בה.

שער הז'ורנל "Wendingen", ינואר 1919
הבניין הראשון המשויך לאסכולה, הוא ה-*Scheepvaarthuis* (בית המשלוחים) ברחוב הנסיך אנדריקה שבנייתו החלה ב-1912. כל שלושת האדריכלים השתתפו בתכנונו, והבניין הושלם ב-1928. כיום הבניין משמש כמלון ה"גרנד הוטל". מרבית המבנים שנבנו באסכולה זו נמצאים באמסטרדם, ובה התרכזו אדריכליה. בין השנים 1918-1932 יצא לאור בעיר הג'ורנל "Wendingen" ("שינוי מגמה", "מהפך") בעריכת הנדריק וידפלד שריכז את עבודות האסכולה (יצאו 116 חוברות, כמידי חודש).

#### בניינים נוספים ברוח האסכולה

* האצטדיון האולימפי של אמסטרדם - נבנה בשנת 1928, בעיצובו של יאן וילס
* שכונת המגורים "De Dageraad" בעיר - 1920-3, בעיצובו של פיאט קרמר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אסכולת אמסטרדם** |

* מוזיאון אסכולת אמסטרדם (ממוקם באחד ממבני האסכולה)
* מוזיאון ואן ביורן בבריסל - בנוי בסגנון אסכולת אמסטרדם, עיצובו הפנימי בסגנון אר דקו ומכיל אוסף יצירות אומנות רב ערך.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294865805171
* GND: 4211289-8
* LCCN: sh85004678

 |
**עזרא פינינברג** (יידיש: **עזרא פינינבערג**; 1899 אומן - 1946 מוסקבה) היה משורר יהודי, כתב ביידיש, עברית ורוסית.

ביוגרפיה
--------

פינינברג למד בחדר מתוקן בעל השקפה ציונית. את השירים הראשונים חיבר בעברית בהיותו בן 12, אבל יותר מאוחר עבר לחבר שירים ביידיש ורוסית. ב-1917 היה אחד המייסדים של סניף מפלגת הפועלים הציונית-סוציאליסטית באומן, אך ב-1919 עם רוב חבריו לסניף הצטרף למפלגה הקומוניסטית של אוקראינה. ב-1920 הוא עבר להתגורר בקייב, שם ערך כתב עת ספרותי ביידיש. 

ב-1922 הוא פרסם קובץ שירים ראשון אָטעם (עברית: נשימה). ב-1925 פורסם קובץ הבא בשם לידער (עברית: שירים). הוא שימש בתור מזכירו של כתב העת היידי די רויטע וועלט שיצא לאור בחרקוב.

בזמן מלחמת העולם השנייה התנדב לצבא האדום. בשנת 1942 נפצע קשות בקרב ושוחרר מן השירות. נפטר ב-1946 כתוצאה מסיבוכי הפציעה.

אוסף על שמו בספרייה הלאומית.

קישורים חיצוניים
----------------

* עזרא פינינברג, במהדורת האינטרנט של האנציקלופדיה היהודית בשפה הרוסית (ברוסית)
* גנאדי אסטרייך, עזרא פינינברג, באנציקלופדיית ייִוואָ ליהודי מזרח אירופה (באנגלית)

הערות שוליים
------------

1. ↑  אוסף עזרא פינינברג (ARC. 4\* 1991), באתר הספרייה הלאומית.
אנדרטה לזכר ז'ק
**דני ז'ק** (נכתב לעיתים גם **דני זק**; כ"ב בסיוון ה'תרצ"ד, 5 ביוני 1934 – ט"ז באלול ה'תשס"ט, 5 בספטמבר 2009) היה פוליטיקאי ואיש חינוך ישראלי. כיהן כראש עיריית קריית ביאליק במשך 18 שנים.

ביוגרפיה
--------

ז'ק נולד בעפולה לדבורה וחיים ז'ק והתגורר בילדותו במושב עין עירון. למד בבית הספר התיכון "אורט נעורים" שבכפר הנוער הדסה נעורים. לאחר שחרורו מחיל השריון נישא לאורה, חברתו עוד מבית הספר היסודי בכרכור.

שני בני הזוג סיימו לימודים בסמינר למורים בהדסים. ז'ק נבחר כבר בשנתו הראשונה בהוראה לכהן כמנהלו של בית ספר חדש. הוא המשיך לנהל בתי ספר במקומות שונים במשך 27 שנים. בשנת 1962 פתח ז'ק את בית הספר "צור שלום" בקריית ביאליק ועבר לגור בקריית ביאליק.

ב-1970, כאשר בית שאן הופגזה בקטיושות, נבחר ז'ק לעמוד בראש צוות חינוכי, שתפקידו היה לשקם את מערכת החינוך בבית שאן.[דרוש מקור]

כעבור שלוש שנים חזר לקריית ביאליק ולניהול בית הספר בצור שלום. בניהולו, זכה בית הספר בפרס החינוך, אשר הוענק על ידי הנשיא יצחק נבון.

ב-11 באוגוסט 1981 נהרג בנו, צחי זק במהלך מילוי תפקידו ומאז היה ז'ק פעיל בארגון "יד לבנים". הוא היה מיוזמי הקמת "בית יד לבנים" בקריית ביאליק. במקביל לניהול בית הספר, נכנס לפעילות פוליטית בסיעת "למד" האל-מפלגתית של צבי קרלינר, ראש המועצה המקומית. במהלך השנים הפך ז'ק למזכיר הסיעה ומאוחר יותר, לעוזרו של ראש העירייה.

עם פטירתו של קרלינר ב-1985, מונה ז'ק, על דעת סיעת "ל" לראשות העיר של קריית ביאליק, תפקיד אותו מילא ברציפות במשך 18 שנים - חלקן במינוי וחלקן לאחר היבחרו בבחירות. בתקופת כהונו, נקשרו קשרים עם קהילת בוקה רטון מפלורידה, ארצות הברית, במסגרת שותפות 2000. בזכות תמיכתם של הקהילה היהודית, החלו לפעול בקריה מספר פרויקטים חינוכיים וקהילתיים. במהלך כהונתו כראש העירייה, הוקמו בעיר הקריון, מרכז רפואי "זבולון", מרכז ספורט ע"ש צבי קרלינר וכן היה מעורב בהקמת בית הספר אורט קריית ביאליק. ב-2003 הפסיד בבחירות לד"ר רפי ורטהיים.

דני ז'ק עם תלמידים
בט"ז באלול תשס"ט, נפטר דני ז'ק לאחר מאבק במחלת הסרטן, והוא בן 75. הותיר אלמנה, שלוש בנות ובן. בתו לירון נשואה לנח גל, לשעבר שגריר ישראל בבולגריה. נכדו הוא רוכב האופניים גיא ניב, הישראלי הראשון שהשתתף בטור דה פראנס (בשנת 2020).

רעייתו אורה התמודדה ב-2008 על ראשות עיריית קריית ביאליק.

ביקורת על תפקודו
----------------

נטען כי ז'ק היה מנהל ריכוזי, שלא ידע להאציל סמכויות ולא השכיל להכשיר יורשים או ממשיכי דרך במפלגתו העירונית ("למד").

ז'ק הותיר אחריו גירעונות כבדים בקופת העירייה. משרד הפנים גילה שהוצאו כספים שלא על פי הנהלים ושקל לחייבו באופן אישי על כספים אלו. זמן קצר לפני פטירתו הוחלט שלא לחייבו לשלם סכומים אלו.

ז'ק גם ספג ביקורת על כך שבמהלך כהונתו כראש עירייה יזם נטיעת עצים רבים בקריית ביאליק, אשר יש שטענו שהיו רבים מדי. מבקר העירייה אף חקר והוציא דו"ח ביקורת בנושא. חלק מהעצים נעקרו כעבור מספר שנים בשל צפיפות יתר.

קישורים חיצוניים
----------------

* ראובן כרמל, ממושב - לכס ראשות עיריית קרית ביאליק, מעריב, 25 בינואר 1987

הערות שוליים
------------

1. ↑  פרץ סופר, הקשר הקרייתי לטור דה פראנס: "הזכייה של גיא החזירה אותי 45 שנה אחורה", באתר mynet‏ קריות, 25 בספטמבר 2020
2. ↑  אתי דור, מורן אזולאי, **נפרדים מדני**, "ידיעות המפרץ", 11 בספטמבר 2009
3. ↑  יניר אלפיה, **האיש שרצה לעשות רק טוב**, "ידיעות המפרץ", 11 בספטמבר 2009

| ראשי עיריית קריית ביאליק |
| --- |
| 

|  |
| --- |
| צבי קרלינר • דני ז'ק • רפי ורטהיים • אלי דוקורסקי |

 |
**"EXTRA"** (מבוטא **אקסטרא**, ראשי תיבות של **Ext**ended **R**ange **A**rtillery) היא רקטה ארטילרית ישראלית מדויקת לטווח בינוני שנועדה לפגיעה מדויקת במטרות איכות כגון מפקדות אויב, סוללות טילים וארטילריה ומתקני מכ"ם. הרקטה, שתוכננה להיות בעלת הטווח הארוך בעולם, מוצעת במספר ראשי קרב וביניהם פצצונות רסס ורש"ק חדירה, תוך שימוש בטכנולוגיות מתקדמות וייחודיות. האקסטרא מיוצרת על ידי תעש מערכות (ובהמשך על ידי אלביט מערכות יבשה) ומפעל מלמ של התעשייה האווירית לישראל (תע"א) בשיתוף פעולה.

קוטר הרקטה 306 מילימטרים (12.0 אינץ') ואורכה כ-4 מטר. משקלה בשיגור הוא 450 קילוגרם (990 ליברות) והיא נושאת ראש קרבי עם חומר נפץ מרסק במשקל של עד 120 קילוגרם (260 ליברות). היא בעלת טווח של 150 קילומטר ודיוק של 10 מטר. הרקטה משוגרת ממשגר ה-LYNX. לאקסטרא קיים דגם בשם "טריגון" בו הרקטה והמשגר מותאמים לירי מהים ובפרט מכלי שיט. קיים דגם נוסף בשם Rampage המשוגר ממטוסי קרב ולפי פרסומים זרים נמצא בשימוש חיל האוויר הישראלי.

ה-"EXTRA" מוגדרת כ"רקטה מתקנת מסלול". בעוד שלטיל יש מערכת ביות עצמאית ויכולת לעקוב אחרי המטרה באופן אקטיבי ולתקן את מסלולו בהתאם לתנועתה, רקטה מתקנת את מסלולה כך שהיא תפגע בנקודת ציון נייחת שהזינו לה בעת השיגור. "EXTRA" מנווטת באמצעות מערכת ניווט אינרציאלית ו-GPS ומסוגלת לפגוע בדיוק של 10 מטר (CEP < 10 m).

מערכת "EXTRA" נרכשה על ידי צה"ל לצורך שימוש המערך הרקטי של חיל התותחנים. היא משוגרת ממשגר רקטות "להב" שמבוסס על ה-LYNX. לפי פרסומים זרים, ייתכן שנעשה בה שימוש בסכסוך ישראל-איראן-חזבאללה בסוריה לתקיפת מטרות איראניות, אך לא ניתן לכך אישור רשמי מצד ישראל.

ה-"EXTRA" נמצאת בשימוש גם בידי צבאות אזרבייג'ן ווייטנאם.

* שיגור רקטת אקסטראשיגור רקטת אקסטרא

קישורים חיצוניים
----------------

ויקישיתוף מדיה וקבצים בנושא **אקסטרא** בוויקישיתוף
* EXTRA, קובץ PDF באתר תעש מערכות
* EXTRA - Extended range Rocket System, באתר Defense Update,‏ 2006
* אקסטרא בתצוגת אירוספייס בלטרון, 2015
* טריגון - קובץ PDF באתר תעש מערכות
* אתר למנויים בלבד  אלכס פישמן, טיל אקסטרא לארג', באתר "ידיעות אחרונות", 22 באוגוסט 2019
* Israel Mulls Acquisition of Hundreds of Missiles for Possible Lebanon Conflict, באתר "הארץ", 2016

הערות שוליים
------------

1. ↑  כתבה מה25.08.21 מאתר 21ARR על יצוא מערכת PULS, בכתבה מוזכר שאזרבגאן יש טילי EXTRA
2. ↑  [ ] כתבה מה01.03.2016 מisrael defence על יצוא הטיל לווייטנאם
**דג זהב** (או **דג-חרב**, בלטינית **Dorado**) היא קבוצת כוכבים דרומית והיא אחת משתים עשרה הקבוצות שהתגלו על ידי פיטר קייזר ופרדריק דה הוטמן בשנים 1595-1597 והופיעו לראשונה באטלס הכוכבים "אורנומטריה" של יוהאן באייר.

הקבוצה ראויה לציון כי היא מכילה את רוב הענן המגלני הגדול, כשהשארית נמצאת בקבוצת הר השולחן. הקוטב הדרומי של מישור המילקה נמצא גם הוא בגבולות הקבוצה.

כוכבי הקבוצה
------------

**α בדג זהב** הוא כוכב לבן - כחלחל במרחק של כ-175 שנות אור ועם בהירות נראית מדרגה 3.3. זהו הכוכב הבהיר ביותר בקבוצה.

**β בדג זהב** הוא ענק צהוב במרחק של כ-1000 שנות אור. זהו משתנה קפאידי מהבהירים ביותר בשמי הלילה - בהירותו משתנה בין דרגות 3.8 ו-4.7 במחזוריות של 9 ימים ו-20 שעות.

**R בדג זהב** הוא ענק אדום במרחק של כ-200 שנות אור וזהו כוכב משתנה מהסוג של מירה בקבוצת לווייתן ובהירותו נעה בין דרגות 4.8 ו-6.6. בהירותו הנראית הנמוכה נובעת מכך שרוב הקרינה נפלטת ממנו בתחום התת אדום ובתחום זה הוא אחד הכוכבים הבהירים ביותר בשמים. קוטרו של הכוכב מוערך בחצי מיליארד קילומטרים - פי 370 מקוטרה של השמש והוא אחד הכוכבים בעלי הקוטר הגדול ביותר שידועים כיום.

**WOH G64** - אחד הכוכבים הגדולים הידועים.

גרמי שמיים מעניינים נוספים
--------------------------

**סופרנובה 1987A** היא סופרנובה שנצפתה בשנת 1987 בענן המגלני הגדול, ולמרות שהיא ארעה מחוץ לשביל החלב היא הייתה הבהירה ביותר ב-400 השנים האחרונות.

HE 0437-5439 הוא כוכב סופר-מהיר עם מהירות של כ-720 ק"מ לשנייה. בשל מהירותו הכוכב אינו כבול על ידי כוח המשיכה של גלקסיית שביל החלב וכיום הוא נמצא במרחק של 200,000 שנות אור עם בהירות מדרגה 16.

**ערפילית הטרנטולה (NGC-2070)** היא ערפילית פליטה שנמצאת בענן המגלני הגדול וניתנת לראיה באמצעות משקפת ככוכב מטושטש עם בהירות מדרגה 8. זהו ענן גדול של מימן בו נוצרים כוכבים חדשים, חלקם על-ענקים, שקרינתם מעוררת את הגז וגורמת לפליטת האור הנראה. גודל הערפילית ועוצמת קרינתה הם כאלה שלו הייתה נמצאת במיקום של ערפילית אוריון היא הייתה ממלאת את כל השטח של קבוצת אוריון ואורה היה גורם להטלת צל. צורתה העכבישית הכוללת גוש מרכזי וזרועות רבות המתפתלות מסביב יצרו את כינויה.

ערפילית טרנטולה

קישורים חיצוניים
----------------

ויקישיתוף מדיה וקבצים בנושא **דג זהב** בוויקישיתוף
* Star Tales - Dorado
* The Deep Photographic Guide to the Constellations: Dorado
* דג זהב, באתר אנציקלופדיה בריטניקה (באנגלית)

| 88 קבוצות הכוכבים המודרניות |
| --- |
| 

|  |
| --- |
| אוקטנט • אוריון • אינדיאני • אנדרומדה • ארידנוס • אריה • אריה קטן • ארנבת • ברבור • בתולה • גביע • גדי • ג'ירף • דג דרומי • דג זהב • דג מעופף • דגים • הדובה הגדולה • הדובה הקטנה • דולפין • דלי • דרקון • הר השולחן • הרקולס • זאב • זבוב • זיקית • חד קרן • חץ • טווס • טוקאן • טלה • טלסקופ • יונה • ירכתי הספינה • כלב גדול • כלב קטן • כלבי ציד • כן ציור • כתר דרומי • כתר צפוני • לווייתן • לטאה • לינקס • מאזניים • מגן • מזבח • מחוגה • מיקרוסקופ • מפסלת • מפרש • מצפן • משאבה • משולש • משולש דרומי • נבל • נושא הנחש • נחש • נחש מים • נחש מים קטן • נשר • סוסון • סקסטנט • סרגל • סרטן • עגור • עגלון • עוף החול • עורב • עקרב • פגסוס • פסל • פרסאוס • ציפור גן עדן • הצלב הדרומי • קנטאור • קסיופאה • קפאוס • קשת • רשת • שדרית • רועה דובים • שועלון • שור • שעון מטוטלת • שערות ברניקי • תאומים • תנור |

 |
**ג'ואנה מלוויץ** (בגרמנית: **Joana Mallwitz**; נולדה ב־1986 בהילדסהיים) היא מנצחת ופסנתרנית גרמנייה.

ביוגרפיה
--------

מלוויץ התחילה ללמוד נגינה בכינור בגיל 3, ונגינה בפסנתר בגיל 5. בגיל 14 היא הייתה לתלמידה של כריסטה-מריה הרטמן וקרל היינץ קמרלינג. היא המשיכה את לימודי המוזיקה שלה באוניברסיטת הנובר למוזיקה, דרמה ומדיה, שם כללו מוריה את מרטין בראוס ואייג'י אואה, בניצוח, והיא המשיכה ללמוד פסנתר אצל קמרלינג ואצל ברנד גוצקה. בשנת 2004, היא קיבלה מלגת ניצוח מהקרן האקדמית של העם הגרמני.

בשנת 2006, מלוויץ הצטרפה לצוות המנצחים של התיאטרון והתזמורת של היידלברג, בהזמנתו של המנהל המוזיקלי הכללי דאז קורנליוס מייסטר. במהלך החודש השלישי של עבודתה בהיידלברג, הופעת הבכורה שלה בניצוח מקצועי הייתה בהיידלברג, שם נקראה לעלות לדוכן בהתראה של 6 שעות, בלילה הראשון של ההפקה החדשה של מאדאם באטרפליי. מ-2007 עד 2011, עבדה בהיידלברג כקאפלמייסטר שני ועוזרת למנהל המוזיקלי הכללי. בשנת 2009 זכתה מלוויץ בפרס החסות למוזיקה של פראטוריוס.

ביולי 2013, מונה מלוויץ לתפקיד מנהלת מוזיקלית כללית של תיאטרון ארפורט, המנצחת הראשונה שנקראה לתפקיד בתולדות המוסד. היא נכנסה רשמית לתפקיד בעונת 2014–2015, באותה תקופה, המנהלת המוזיקלית הכללית הצעירה ביותר של בית אופרה גרמני. היא סיימה את כהונתה בארפורט בתום עונת 2017–2018.

באוקטובר 2017, הודיע התיאטרון הממלכתי של נירנברג על מינויה של מלוויץ כמנהלת המוזיקלית הכללית החדשה שלו, החל בעונת 2018–2019, עם חוזה ראשוני ל-5 שנים. היא המנצחת הראשונה שנקראה לתפקיד בנירנברג. באוגוסט 2020 ערכה מלוויץ את הופעת הבכורה שלה בפסטיבל זלצבורג עם כך עושות כולן, המנצחת השלישית אי פעם שניצחה על הפקת אופרה בפסטיבל זלצבורג, והמנצחת הראשונה שנקבעה מראש על ידי פסטיבל זלצבורג להפקת אופרה. ביולי 2021, הודיע התיאטרון הממלכתי של נירנברג, כי מלוויץ התפטרה מהתפקידה כמנהלת המוזיקלית הכללית שלו בתום עונת 2022–2023.

מלוויץ ניצחה לראשונה על תזמורת הקונצרטהאוס של ברלין בעונת 2020–2021. באוגוסט 2021, הודיעה התזמורת על מינויה של מלוויץ למנצחת הראשית והמנהלת האמנותית הבאה שלה, החל בעונת 2023–2024, עם חוזה ראשוני של חמש עונות. מלוויץ היא המנצחת הראשונה שזכתה לתואר המנצחת הראשית של תזמורת הקונצרטהאוס של ברלין.

מלוויץ נשואה לטנור הגרמני סיימון בודה, שהוא חבר אנסמבל באופרה של פרנקפורט. בשנת 2019, מגזין אופרנוולט בחר במלוויץ בתור 'מנצחת השנה'. בנובמבר 2020 קיבלה מלוויץ את הזונדרפרייס (הפרס המיוחד) של התרבות הבווארית.

קישורים חיצוניים
----------------

* אתר האינטרנט הרשמי של ג'ואנה מלוויץ
* ג'ואנה מלוויץ, ברשת החברתית אינסטגרם

* ג'ואנה מלוויץ, במסד הנתונים הקולנועיים IMDb (באנגלית)

* ג'ואנה מלוויץ, באתר AllMusic (באנגלית)

* ג'ואנה מלוויץ, באתר MusicBrainz (באנגלית)

* ג'ואנה מלוויץ, באתר Discogs (באנגלית)



|  |  |
| --- | --- |
| בקרת זהויות עריכת הנתון בוויקינתונים | 
* GND: 1169874169
* ISNI: 0000 0005 0116 2447
* LCCN: no2020014663
* MusicBrainz: 5821f235-ff2a-4bf8-834b-4d93fe1dc9ce
* VIAF: 2095154075983511860009
* WorldCat: lccn-no2020-014663

 |
פירוש נוסף ערך זה עוסק בתוכנית לייט נייט ישראלית. אם התכוונתם לתוכנית בידור מדעית בריטית, ראו Brainiac; אם התכוונתם לתוכנית בערוץ 10 ראו Moon Time.
**חכם בלילה** הייתה תוכנית אירוח לילית (לייט נייט) בהגשת רון לוינטל ששודרה בערוץ 2 הניסיוני בשנים 1992–1993.

התוכנית שודרה בישראל בסוף ימי ערוץ 2 הניסיוני, טרום בחירת הזכייניות, כשתוכניות מקור רבות הופקו בערוץ מתוך תקווה להשתלב בערוץ המסחרי כשתחל פעולתו. בערוץ 2 המסחרי שודרו כמה וכמה תוכניות לייט נייט, אך "חכם בלילה" הקדימה את כולן והייתה למעשה חלוצת הסוגה בישראל. התוכנית שודרה פעם בשבוע מאולפני גבע בגבעתיים והאולפן עוצב כאולפן רדיו עם מיקרופון שדרים שהיה מונח לפני רון לוינטל. היא כללה ריאיונות, מערכונים סאטיריים ופארודיות. נגן הבית של התוכנית היה המוזיקאי צליל בירן.

רגעים זכורים בתוכנית
--------------------

* **ירון כהן**, צעיר אלמוני מתארח בתוכנית בינואר 1993, ומופיע כדראג קווין בשם הבמה "דנה אינטרנשיונל".
* אניטה פללי מתראיינת ושרה את השיר "כבר אחרי חצות".
* לאחר שבקדם אירוויזיון 1992 טענה ענת עצמון שדפנה דקל זכתה בזכות העבודה ששירה היה ארוך ב-17 שניות מהמותר (3 דקות), ב-27 במרץ 1993 העלה לוינטל את שרה'לה שרון שהתמודדה בתחרות הקדם אירוויזיון של אותה שנה לשיחת טלפון באורך 17 שניות כדי לבדוק האם התאוריה נכונה.

קישורים חיצוניים
----------------

* חכם בלילה, במיזם "אישים" לתיעוד היצירה הישראלית
**BlackBerry PlayBook** הוא מחשב לוח (טאבלט) של חברת בלקברי (לשעבר RIM). המכשיר הופץ לראשונה לקהל ארצות הברית ב-19 באפריל 2011, ביום שחרורו נמכרו כ-50,000 יחידות.

המכשיר מבוסס על מערכת ההפעלה BlackBerry Tablet OS. להבדיל ממכשירי בלקברי קודמים, מערכת זו מבוססת על QNX Neutrino (ולא על BlackBerry OS), ומריצה יישומים שפותחו בעזרת Adobe AIR. חברת RIM הכריזה כי תתמוך ביישומים של מערכת ההפעלה אנדרואיד דרך חנות האפליקציות שלה BlackBerry World.

למכשיר קישוריות Wi-Fi ובלוטות' 2.1, גודל המסך הוא 7 אינץ'. למכשיר מצלמה קידמית באיכות 3 מגה פיקסל ומצלמה אחורית באיכות 5 מגה פיקסל. המכשיר מגיע בנפחים של 16, 32 ו-64 GB ומשקלו 425 גרם.

למערכת ההפעלה של המכשיר אין תמיכה בעברית בפרט, ובהצגה וכתיבה של שפות הנכתבות מימין לשמאל בכלל.

קישורים חיצוניים
----------------

ויקישיתוף מדיה וקבצים בנושא **BlackBerry PlayBook** בוויקישיתוף
* 

* אתר האינטרנט הרשמי של BlackBerry PlayBook
* עומרי לוי, לאס וגאס, בלקברי PlayBook: מולטי-טאבלט, באתר ynet, 10 בינואר 2011

| בלקברי |
| --- |
| חומרה | בלקברי • BlackBerry PlayBook |
| מערכות הפעלה | BlackBerry OS • BlackBerry Tablet OS • BlackBerry 10 |
| תוכנה | BlackBerry World • BlackBerry Messenger‏ |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007577169905171
* LCCN: sh2011005818

 |
**טימותי ריי בראון** (באנגלית:
**Timothy Ray Brown**;‏11 במרץ 1966 – 29 בספטמבר 2020) היה אזרח אמריקאי, שנחשב לאדם הראשון שהחלים מאיידס/HIV. בראון אובחן כנשא HIV בשנת 1995 בעודו סטודנט בברלין ועל כן כונה בעולם הרפואה "החולה מברלין".

תיאור החלמתו
------------

בשנת 2007, בראון שהיה נשא HIV, עבר תהליך של השתלת מח עצם כטיפול ללוקמיה. מבין 60 תורמים פוטנציאליים הרופאים בחרו בתורם אחד בעל מוטציה גנטית בפרוטאין CCR5. שינוי גנטי זה העניק לתורם עמידות טבעית בפני נגיף האיידס, שכן הנגיף אינו יכול להיקשר לתאי מערכת החיסון שלו ולשכפל את עצמו. בערך ל-1% מאוכלוסיית אירופה יש את העמידות הזאת לאיידס, אך האחוז הוא נמוך משמעותית באוכלוסיות אחרות. השתלת מח העצם נעשתה בשנית לאחר שנה בה הלוקמיה של בראון החריפה. לאחר שלוש שנים מאז השתלת מח העצם בפעם הראשונה, ועל אף שבראון לא קיבל קוקטייל נגד HIV, לא אותר בדמו או בתאים אחרים בגופו HIV. נוגדנים ל-HIV בדמו של בראון גם הם פחתו באופן ניכר, אישוש נוסף שהנגיף כבר לא היה בגופו. רופאים שחקרו את המקרה טוענים כי מדובר במקרה חריג בספרות הרפואית, וכי השתלת מח עצם דומה לא תהווה תרופה לאיידס.

בראון, "החולה מברלין", סבל ממחלת השתל נגד המאכסן וממחלה המדללת את החומר הלבן בתאי המוח (Leukoencephalopathy), שתיהן כסיבוכים של השתלת איברים. כלומר, ההליך הרפואי שבראון עבר לא מתאים לנשאי HIV אחרים, גם אם יימצאו תורמים בעלי מוטציה גנטית ב-CCR5. ישנם חוקרים הסוברים כי דווקא 'מחלת השתל נגד המאכסן' היא התהליך שגרם לגופו להכחיד את נגיף הכשל החיסוני בגופו ולא השתלת מח העצם.

נכון לשנת 2020, שישה אנשים נוספים החלימו מנגיף האיידס לאחר שלקו במחלת השתל נגד המאכסן. רק אחד מהם קיבל השתלת מח עצם בעלת פגם בפרוטאין CCR5, כך שעולה בבירור שמחלת השתל נגד המאכסן היא זו שמביסה את נגיף האיידס.

ביולי 2012 בראון הכריז על הקמת קרן שתוקדש למלחמה ב-HIV ובאיידס.

בראון נפטר ב-29 בספטמבר 2020 מהישנות מחלת הלוקמיה.

הערות שוליים
------------

1. ↑  ADULT Stem Cell Transplant Cures HIV-Positive Man, Say Docs - Fox Nat…, archive.is, ‏2015-01-21
2. ↑  Is Anyone Immune to HIV?, www.hivplusmag.com, ‏2016-03-23 (באנגלית)
3. ↑  "Meet the man who was cured of HIV". נבדק ב-2020-10-01. (דרושה הרשמה לקריאת הכתבה)
4. ↑  האיש שניצח את האיידס מת מסרטן, באתר וואלה!‏, 30 בספטמבר 2020

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2014019531
* VIAF: 308180636
* WorldCat: lccn-n2014019531

 |
**הישאם כיוואן** (בערבית: **هشام كيوان**; נולד ב-17 במאי 1987) הוא כדורגלן ערבי-ישראלי המשחק באיחוד בני מג'דל כרום.

קריירה
------

כיוואן התחיל את הקריירה שלו במחלקת הנוער של הפועל חיפה. בעונת 2005/2006 זכה עם קבוצת הנוער באליפות הליגה לנוער תחת הדרכתו של המאמן שלומי דורה. לאחר עונה זו עלה לקבוצה הבוגרת, וב-14 באוקטובר 2006 הבקיע את שער הבכורה שלו בקריירה, בניצחון 1-3 נגד הפועל עכו במסגרת הליגה הלאומית. את עונת הבכורה שלו בקבוצה הבוגרת סיים עם שלושה שערים ב-25 הופעות בליגה, ובמקביל המשיך לשחק בקבוצת הנוער. ב-21 באוגוסט 2007 ערך את כיוואן את הופעתו היחידה במדי הנבחרת הצעירה של ישראל, בניצחון 4-5 נגד אוקראינה.

בעונת 2008/2009 שותף כיוואן כמעט בכל משחקי הקבוצה פרט למשחק אחד, ובסיום העונה עלה עם הקבוצה לליגת העל. ב-1 בינואר 2012 הבקיע את שער הבכורה שלו בליגת העל בניצחון 0-3 נגד בית"ר ירושלים. בעונת 2012/2013 התערער מעמדו של כיוואן ששיחק רק ב-14 משחקים, כאשר ברובם עלה כמחליף. ב-3 במרץ 2014 הבקיע צמד בניצחון 0-2 נגד בני סכנין. ב-2 בדצמבר 2014 הבקיע את שער הניצחון בדקה ה-93 נגד הפועל רעננה, אשר הוביל לניצחון הליגה הראשון של המועדון באצטדיון סמי עופר. ב-12 ביוני 2017 חתם לעונה נוספת בהפועל חיפה עם אופציה לעונה נוספת, אך הקבוצה התחזקה בשחקנים נוספים ובתחילת עונת 2017/2018 התברגה בצמרת הטבלה וכיוואן שותף רק במשחק ליגה אחד.

ב-18 בינואר 2018, כשהוא בן 30, עזב כיוואן לראשונה את המועדון בו החל לשחק כילד, וחתם בקבוצת מכבי אחי נצרת מהליגה הלאומית. את עונת 2018/2019 פתח כיוואן ללא קבוצה, וב-16 באוקטובר 2018 חתם בהפועל בני לוד.

בדצמבר 2019 חתם באיחוד בני מג'דל כרום מליגה ב'.

בקיץ 2021 כיוואן חתם בעירוני בני שעב ובאוקטובר של אותה שנה חתם בהפועל כרמיאל.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt

הערות שוליים
------------

1. ↑  אבי פפיס, הישאם כיואן חתם בהפועל כרמיאל, באתר דאבל פס, 28 באוקטובר 2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הישאם כיוואן"**.
**ארדוואן פרהאד מושירי** (בפרסית: **فرهاد ﻣﺸﻴﺮى**; נולד ב-1955 באיראן) הוא איש עסקים ומשקיע בריטי-איראני הפועל בעיקר בלונדון. מושירי מחזיק בבעלותו מניות במספר חברות פלדה ואנרגיה בבריטניה וברוסיה.

ביוגרפיה
--------

משפחתו של מושירי נמלטה מאיראן ב-1979. הוא למד חשבונאות באוניברסיטת לונדון, ועבד כרואה חשבון בחברות ארנסט אנד יאנג, Pannell Kerr Forster ודלויט טוש טומטצו. את הונו צבר כשייעץ לאיש העסקים אלישר אוסמנוב. 

מושירי ואוסמנוב הם הבעלים במשותף של רד אנד וייט החזקות, שרכשה באוגוסט 2007 14.65% ממניות מועדון הכדורגל ארסנל שהיו שייכות לדייוויד דין, לשעבר סגן יושב-ראש ארסנל.

החברה שבבעלותם הודיעה ב-18 בספטמבר 2007 כי היא הגדילה את החזקותיה בארסנל ל-21%, וב-28 בספטמבר 2007 ל-23%. שבוע אחד קודם לכן מושירי הכריז כי הוא מעוניין להגדיל את החזקות החברה ל-25% ממניות ארסנל.

בפברואר 2016 הודיע מושירי על כוונתו למכור את מניותיו בארסנל על מנת לקנות את מניות קבוצת הכדורגל אברטון. המהלך הושלם באופן רשמי ב-27 בפברואר ומושירי רכש 49.9% ממניות הקבוצה.

קישורים חיצוניים
----------------

ויקישיתוף מדיה וקבצים בנושא **פרהאד מושירי** בוויקישיתוף
* רשימת חברות בבעלות מושירי
* Iranian Moshiri Becomes Billionaire Helping Russia’s Richest Man, בלומברג, 11 באפריל 2012
* פרהאד מושירי באתר פורבס

הערות שוליים
------------

1. ↑  אתר למנויים בלבד  Matt Law, ‏Everton poised for takeover by former Arsenal shareholder Farhad Moshiri, The Telegraph, 27 February 2016
**איאד (פאדי) סלביס** (בערבית: **فادي سلبيس**; נולד ב-1 במאי 1993) הוא כדורגלן פלסטיני-ישראלי המשחק בעמדת המגן השמאלי בקבוצת הפועל בני פורידיס מליגה א' צפון.

קריירה
------

סלביס החל לשחק כדורגל במחלקת הנוער של מכבי כפר כנא, ובגיל 16 הצטרף להפועל תל אביב. כעבור שנתיים עבר להפועל נצרת עילית, וב-5 בספטמבר 2011 ערך את הופעת הבכורה שלו בקבוצה הבוגרת של המועדון, בתיקו 1–1 נגד מכבי אום אל-פחם במסגרת גביע הטוטו. ב-16 באפריל 2012 ערך סלביס את הופעת הבכורה שלו בליגה הלאומית, בתיקו 1–1 נגד הכח עמידר רמת גן, ובעונת 2012/2013 ערך חמש הופעות נוספות בליגה הלאומית.

לקראת עונת 2013/2014 חתם סלביס במכבי כפר כנא מליגה א' צפון. ב-18 באוקטובר 2013 ערך את הופעת הבכורה שלו בקבוצה, בניצחון 3–2 על אחווה עראבה, בו גם כבש את שער הבכורה שלו בקריירה, ובסך הכל כבש ארבעה שערים בעונה זו.

בסיום העונה התפרקה מכבי כפר כנא, וסלביס חתם בהילאל אל-קודס מליגת העל הפלסטינית. באוקטובר 2014 שב לכדורגל הישראלי וחתם בקבוצת צעירי כפר כנא מליגה ג'.

בקיץ 2015 חזר סלביס לקדנציה שנייה בהילאל אל-קודס וזומן לסגל נבחרת פלסטין. ב-31 באוגוסט 2015 ערך את הופעת הבכורה שלו בנבחרת, בתיקו 0–0 נגד לבנון, ובסך הכל ערך חמש הופעות במדי הנבחרת.

בהמשך שיחק סלביס באל-בירה, בג'בל מוכאבר ובמרכז שבאב בלאטה, ובקיץ 2019 חזר לכדורגל הישראלי וחתם בקבוצת הפועל בני זלפה מליגה א'.

בינואר 2020, סלביס חזר לג'בל מוכאבר.

בפברואר 2021, סלביס חתם בהפועל מגדל העמק ובסיום העונה הצטרף להפועל בני פורידיס.

תארים
-----

הילאל אל-קודס
* אליפות פלסטין: 2016/2017

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  פאדי סלביס חתם בבני זלפה, 8 בספטמבר 2019, באתר דאבל פס

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פאדי סלביס"**.
**פנינה מוהנדו** (באנגלית: **Penina Muhando**; נולדה ב-3 במרץ 1948) היא מחזאית ואשת תיאטרון טנזנית. היא כיהנה כפרופסור באוניברסיטת דאר א-סלאם (אנ') במחלקה לאומנויות יפות ואומנות הבמה.

ביוגרפיה
--------

פנינה מוהנדו נולדה בשנת 1948 למשפחת מורה במחוז מורוגורו (אנ') שבטנגניקה, שאז הייתה מושבה בריטית וכיום טנזניה. בשנת 1968 היא החלה ללמוד באוניברסיטת דאר א-סלאם וקיבלה ממנה תואר ראשון בתיאטרון, תואר שני בחינוך ובשנת 1983 תואר שלישי בבלשנות.

בסוף שנות ה-60 היא תמכה ברעיוניות אוג'מאה של נשיא ג'וליוס נייררה. המחזה הראשון שלה Haitia ‏ (1972) מתאר את היתרונות של השיטה. בהמשך היא התאכזבה מפער שנפתח בין הרעיון ליישום. המחזות שלה משנות ה-80 מתרכזות בשחיתות שלטונית ומשחקי כוח של הפוליטיקאים.

בשנת 1998, ביחד עם אמנדינה ליהאמבה, היא עבדה על פרויקט Tuseme שעסק בחינוך תלמידות בית הספר באמצעות תיאטרון.

מהונדו עשתה קריירה אקדמית מוצלחת. בשנת 1982 היא מותנה לראש מחלקת אומנויות. בשנת 1984 היא מונתה לפרופסור באוניברסיטה בה למדה. בשנים 1990–1991 היא הייתה דיקאן. בשנת 1991 היא פרסמה עבודתה Culture and development: the popular theatre approach in Africa על פיתוח התיאטרון הקהילתי בטנזניה.

בשנת 1998 מהונדו עזבה את האוניברסיטה ומונתה למנהלת Forum for African Women Educationalists, ארגון שעוסק בחינוך נשים ב-34 מדינות אפריקה. משרדי הארגון היו ממוקמות בניירובי. בשנת 2011 היא חזרה לטנזניה והמשיכה ללמד באוניברסיטה. היא מונתה לפרופסור ללימודי אפריקה. מהונדו פרשה ממנה לגמלאות בשנת 2018.

קישורים חיצוניים
----------------

* ביוגרפיה
* פנינה מוהנדו, באתר אנציקלופדיה בריטניקה (באנגלית)

הערות שוליים
------------

1. ↑  Prof. Penina Mlama > GATE, GATE (באנגלית בריטית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2564 0590
* LCCN: n85011481
* SUDOC: 08331881X
* VIAF: 72811229
* WorldCat: lccn-n85011481

 |
**Celebrity Skin** (מילולית: עור של סלבריטאי) הוא אלבום האולפן השלישי של להקת הרוק האלטרנטיבי הול.
האלבום הוא בעל סאונד יותר פופי מאשר אלבומיה הקודמים של הלהקה ובניגוד לאלבומה הקודם של הלהקה "Live Through This", הוא אינו כולל אלמנטים של גראנג'.

האלבום היה הראשון של הלהקה שהציג את הבסיסטית מליסה אוף דה מאור, שכן את הקלטת האלבומים הקודמים הקליטו בסיסטיות אחרות כאשר האחרונה לפני מליסה, קריסטין פאף, מתה ממנת יתר של הרואין.
זהו האלבום האחרון של הלהקה (עד היום) להציג כל חבר להקה מלבד קורטני לאב שהקליטה את האלבום הבא "Nobody's Daughter" תחת שם הלהקה בהרכב חדש.

הרכב הלהקה באלבום זה כולל את קורטני לאב (שירה, כתיבת והלחנת שירים, מעט גיטרה), אריק ארלנדסון (גיטרה, הלחנת שירים), מליסה אוף דה מאור (בס) ופטי שמל (תופים).

רקע והקלטת האלבום
-----------------

האלבום היה האלבום הראשון של הלהקה מזה 4 שנים.
האלבום הוקלט לאחר שהול פרצו למיינסטרים עם אלבומם הקודם.
קורטני לאב חיזקה את מעמדה כסלבריטאית עוד יותר כאשר הייתה מועמדת לפרס גלובוס הזהב על תפקידה בסרט "לארי פלינט: האיש והסקנדל".

אלבום זה יצא 4 שנים לאחר מותו של בעלה של קורטני וסולן
להקת נירוונה קורט קוביין ועל כן האווירה בו לא
כבדה כמו ב"Live Through This" שהוקלט מספר חודשים לפני מותו של קוביין וסיפר בחלקו
על קשיי ההתמודדות של לאב עם הנישואים ועם התקשורת.
באלבום זה לאב ניסתה ליצור את הסאונד של קליפורניה וכיוון שהול לא היו מנוסים בז'אנר זה
(שהיה פופי יותר) הם נעזרו בסולן להקת סמאשינג פאמפקינס בילי קורגן שהוא גם
חברה לשעבר של לאב. בעקבות זה, האלבום היה בעל סאונד יותר מיינסטרימי.

יציאת האלבום וסינגלים
---------------------

האלבום ראה אור ב-8 בספטמבר תחת חברת התקליטים גפן ויצאו ממנו 3 סינגלים:
הסינגל הראשון, שנשא את אותו שם, זכה להצלחה ונחשב לאחד הסינגלים המצליחים ביותר של הלהקה כשהגיע למקום הראשון במצעד האלטרנטיבי ול-top 20 בבריטניה.

הסינגל השני, "Malibu", יצא ב-29 בדצמבר 1998 וזכה להצלחה גדולה גם כן כשהגיע למקום השלישי במצעד האלטרנטיבי וכן ל-top 20 באוסטרליה.

הסינגל השלישי, "Awful", יצא באפריל 1999 ולא הצליח להגיע להצלחה של שני קודמיו,אף על פי שכן נכנס ל-top 20 במצעד האלטרנטיבי.

ביקורת והצלחה
-------------

האלבום זכה לביקורות טובות מאוד ממבקרי המוזיקה, בעיקר מהמגזין Spin שנתן לאלבום ביקורת של 9/10, הכתיר אותו כאחד מאלבומי השנה וכינה אותו "אלבום פופ מצוין" ומהעיתון Los Angeles Times שנתן לאלבום ביקורת מושלמת של 4 מתוך 4 כוכבים.
האלבום זכה להצלחה מסחרית כשהפך לאלבום זהב בבריטניה, אלבום פלטינה בארצות הברית וקנדה ואלבום פלטינה כפולה באוסטרליה ומכר כמעט 2 מיליון עותקים בכל העולם.

האלבום היה מועמד לאלבום הרוק של השנה בטקס פרסי גראמי ה-41.

קישורים חיצוניים
----------------

* מידע על האלבום *Celebrity Skin* באתר MusicBrainz
* מידע על האלבום *Celebrity Skin* באתר AllMusic
* האלבום *Celebrity Skin* באתר Discogs
* האלבום *Celebrity Skin* באתר ספוטיפיי
* האלבום *Celebrity Skin* באתר דיזר
* האלבום *Celebrity Skin* באתר אפל מיוזיק
* האלבום *Celebrity Skin* באתר טיידל

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: bdf37fad-7332-3efb-8e7e-073d1c756c7e

 |
**מַרְג' נַ֫עְגֶ'ה** (בערבית: **مرج نعجة**) הוא כפר ערבי בנפת יריחו בבקעת הירדן, המונה כ-828 נפשות, לפי מפקד האוכלוסין הכללי של 2017, ושטח של 4,872 דונם.

שם הכפר
-------

"מַרְג'" פירושו מישור או אחו, ו"נַ֫עְגֶ'ה" פירושו כִּבְשָׂה, וביחד, בקירוב, "מישור הכבשים". השם ניתן בהשפעת גידול הכבשים והעיזים באזור זה.

היסטוריה
--------

הכפר הוקם בערך בשנת 1956. תושבי הכפר מרג' נעג'ה הם פליטים ערבים מתוך תחומי הקו הירוק (ערבים שברחו ב-1948 מערערה ומאום אל-פחם).

גאוגרפיה
--------

הכפר ממוקם בדרום בקעת הירדן ומצפון לעיר יריחו, במרחק של כ-15 קילומטרים צפונית לה. שטח הכפר גובל במזרח בכביש 90, בצפון ובמערב במדבר שומרון, ובדרום בכפר זובידאת. הכפר מרג' נעג'ה ממוקם בגובה של 271 מטר מתחת לגובה פני הים.

במרכז הכפר עובר כביש הבקעה – כביש 90 והוא מוגדר כשטח C, כאשר שאר הכפר הוא שטח A – כמו מספר כפרים ערביים אחרים באזור בקעת הירדן.

אוכלוסייה
---------

לפי נתוני הלשכה הפלסטינית המרכזית לסטטיסטיקה, אוכלוסיית הקהילה היא:

**התפתחות מספרית של אוכלוסיית הכפר מרג' נעג'ה**| השנה | 2007 | 2008 | 2009 | 2010 | 2011 | 2012 | 2017 |
| --- | --- | --- | --- | --- | --- | --- | --- |
| **מספר התושבים** | 706 | 726 | 746 | 768 | 789 | 812 | 828 |

אתרים דתיים
-----------

בכפר מרג' נעג'ה יש מסגד אחד שהוא מסגד מרג' נעג'ה.

כלכלה
-----

הכלכלה בכפר מרג' נעג'ה תלויה בעיקר בחקלאות שהיא 80% מכוח העבודה. רוב החקלאות בכפר מרג' נעג'ה תלויה במעיינות ובבארות תת-קרקעיות.

### חוות

באשר לבעלי חיים, סקר השטח הראה כי 40% מתושבי הכפר מרג' נעג'ה מגדלים בעלי חיים כמו פרות, כבשים ודבורים.

הערות שוליים
------------

1. 1 2  "النتائج األولية للتعداد العام للسكان والمساكن والمنشآت" (PDF). 2018-08-28.
2. 1 2 3 4 5  "دليل قرية مرج نعجة" (PDF).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007584239705171

 |
**תומאס אלן סמית' "טום" רוזנטל** (באנגלית: **Thomas Alan Smith "Tom" Rosenthal**; נולד ב-14 בינואר 1988) הוא קומיקאי ושחקן אנגלי. הוא בנו של ג'ים רוזנטל, שדרן ספורט בטלוויזיה. רוזנטל מוכר בעיקר מהופעתו בתפקיד מרקוס גאלו בסדרה "Plebs" וג'וני גודמן בסיטקום "סעודת שישי".

ביוגרפיה
--------

רוזנטל נולד בהמרסמית' שבלונדון. הוא בנם של כריסטין "כריסי" (סמית'), שהייתה מפיקה של תוכנית הטלוויזיה "Newsnight", ושל ג'ים רוזנטל, שדרן ספורט בטלוויזיה. סבא רבא שלו מצד אביו היה הרופא והסופר יליד גרמניה אוסקר לוי (אנ'). מצד אביו רוזנטל הוא ממוצא יהודי. ב-2011 אמר "קוראים לי קומיקאי יהודי, ואין לי בעיה עם זה, אבל אני לא יכול לתת רקע יהודי לאף אחת מההופעות בהן השתתפתי השנה. למדתי הרבה על התרבות ואני גאה בכך. זאת תרבות מדהימה ללמוד עליה".

ב-2011 לוהק רוזנטל לתפקיד ראשי בסיטקום "סעודת שישי" של ערוץ 4 וגילם את ג'ונתן "ג'וני" גודמן לצדו של סיימון בירד שהופיע בתפקיד אחיו אדם גודמן.

רוזנטל הוא אוהד מושבע של מועדון הכדורגל ארסנל, והשתתף בפודקסט בשם "Footballistically Arsenal" יחד עם בויד הילטון, ג'ק וייטהול ודן בולדווין.

ב-2013 שיחק רוזנטל בתפקיד מרקוס גאלו, אחד התפקידים הראשיים בסיטקום של ITV2 בשם "Plebs". בספטמבר 2014 שודרה העונה השנייה של הסדרה. אביו של רוזנטל, ג'ים, השתתף בסדרה בהופעת קמע בתפקיד פרשן של "מרוץ מרכבות". עוד הופיע רוזנטל בתפקיד סם רות' בדרמה "Breathless" של ITV.

ב-2014 יצר רוזנטל פיילוט לקומדיה "Flat TV" עבור BBC iPlayer וכיכב בה יחד עם נאז אוסמנאולו (אנ').
ב-2015 שיחק רוזנטל בתפקיד גארי ת'ורפ בעונה השנייה של הסדרה "ברודצ'רץ'" של רשת ITV.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 2013 |  | Scar Tissue | מארק האנט |  |
| 2013 |  | Breathless | סם רות' | סדרת טלוויזיה |
|  | בני וג'ולין | Benny & Jolene | טומי |  |
| 2011–2014 | סעודת שישי | Friday Night Dinner | ג'וני גודמן |  |
| 2014 |  | BBC Comedy Feeds | טום |  |
| 2015 | ברודצ'רץ' | Broadchurch | גארי ת'ורפ |  |
| 2014–2016 |  | Flat TV |  |  |
| 2013–2016 |  | Plebs | מרקוס | סדרת טלוויזיה |
| 2022 |  | Red Rose | דאגלס סנסיי | פרק: "Manchester Innit" |
|  | Lloyd of the Flies | לויד | דיבוב; 26 פרקים |

קישורים חיצוניים
----------------

ויקישיתוף מדיה וקבצים בנושא **טום רוזנטל** בוויקישיתוף
* אתר האינטרנט הרשמי של טום רוזנטל
* טום רוזנטל, ברשת החברתית אקס (טוויטר)

* טום רוזנטל, במסד הנתונים הקולנועיים IMDb (באנגלית)

הערות שוליים
------------

1. 1 2  Jim Rosenthal goes back in time to commentate on son Tom's comedy Plebs
2. ↑  Chris Kearney. "Levy Maud Ruth enealogy". www.blankgenealogy.com. נבדק ב-3 במאי 2012. `{{cite web}}`:  (עזרה)
3. ↑  Nicolas Barker (22 בינואר 2008). "Maud Rosenthal: Oscar Levy's 'daughter-secretary'". The Independent. נבדק ב-3 במאי 2012. `{{cite web}}`:  (עזרה)
4. ↑  Kari Rosenberg (16 ביוני 2011). "Tom turns into a political football". TotallyJewish.com. נבדק ב-2 במאי 2012. `{{cite web}}`:  (עזרה)
5. ↑  guardian.co.uk, Friday 12 February 2010
6. ↑  Footballistically Arsenal
גלידה מסטיק טורקית הנאכלת בצלחת לצד כנאפה
**גלידה מסטיק** (גלידות על בסיס שרף) הוא כינוי עממי לגלידות בעלות מרקם גמיש, קרמי ודביק, שנקראות כך על שם תבלין ה"מסטיקא" (שרף עץ האלה טחון).

רקע
---

גלידות אלו מבוססות על אבקת פקעות טחונות של סחלב או קורנפלור, מי ורדים, ושרף ה"מסטיקא" שתורם למרקם (בניגוד למרקם של גלידות אחרות שהן בעלות מרקם אוורירי יותר) ומי ורדים, ונפוצות בעיקר במטבח המזרח-תיכוני. כיום בגלל מחירו הגבוה מאוד של תבלין המסטיקא והקושי להשיג אותו, יש מוכרי גלידה הנוהגים להחליף אותו בגלוקוז או בחומר דביק אחר שמקנה לגלידה את מרקמה. בעבר גלידה כזו הייתה נפוצה בארצות ערב וכיום קשה יותר להשיג אותה.

היסטוריה
--------

גלידה מסטיק הומצאה לראשונה בטורקיה בתקופה האימפריה העות'מאנית ונקראה בשם "דונדורמה". כבר קיימת כבר 300 שנה כאשר המתכון שלה נשמר בסוד שנים רבות. ישנם מקומות בטורקיה בהם נהוג להכניס את הגלידה לתוך מכל גדול מצויד בכפות ענק לבחישה מתמדת, כדי שלא תתמצק יתר על המידה, ולהגיש אותה בצלחת עם סכין ועם מזלג. הגלידה פופולרית מאוד בטורקיה וישנם אף דוכני רחוב מיוחדים לגלידה מסטיק טורקית, בהם יוצקים סירופ שוקולד רותח על גביע של גלידה.

להקת מארש דונדורמה נקראת על שמה של הגלידה.

ישנם מוכרי גלידה הנוהגים לערוך להטוטים ומופעי רחוב לתיירים עם הגלידה בגלל גמישותה הרבה והעמידות שלה נגד ההמסה. פרסומה הרב של הגלידה בטורקיה גרם לשכונה באיסטנבול להקרא בשם "דונדורמה".

### גלידה סורית

באמצע המאה ה-19 הביא סוחר סורי את המתכון הסודי של הגלידה מטורקיה לדמשק ושם פיתח גרסה מקומית רכה יותר לגלידה בשם בוזה, שהיא יותר קלילה ואוורירית מן הגרסה הטורקית, ומשם היא הופצה אל ארצות ערב.

בישראל ושאר העולם
-----------------

בישראל נמכרת הגלידה ביישובים ערביים, דרוזיים, ובמקומות בהם ישנה קהילה גדולה של יוצאי ארצות ערב או טורקיה. בשנות ה-50 נפתחה ביפו על ידי זוג עולים משה (מויאז) פרץ ושרה פנחס פרץ מבולגריה גלידרייה בשם "**גלידה קוזו**" שהתפרסמה בגלידת המסטיק שלה. הגלידריה נסגרה בעשור הראשון של שנות ה-2000.

בישראל ובשאר מדינות המזרח התיכון מוכרת רק הגרסה הערבית של הגלידה ואילו במזרח הרחוק מוכרת רק הגרסה הטורקית של הגלידה.

ראו גם
------

* בקדש
* קולפי
* באסתני סונאטי (גלידה פרסית)

קישורים חיצוניים
----------------

מתכון להכנת גלידת מסטיק, השף הלבן

הערות שוליים
------------

1. ↑  גלידה מהעולם הגדול, באתר www.bondigo.co.il
2. ↑  הגלידה הכי טובה שאתם לא מכירים - וואלה! אוכל, באתר וואלה!, ‏2017-07-04
**אריה חביב** (נולד ב-9 ביוני 1956) הוא כדורגלן עבר ישראלי ששיחק בעמדת השוער במהלך שנות השבעים והשמונים, והיה שותף לזכייתה היחידה של הפועל יהוד בגביע המדינה.

קריירה
------

חביב החל לשחק בשנת 1973 בקבוצת הנוער של הפועל יהוד וצורף לסגל הקבוצה הבוגרת במהלך עונת 1975/1976. באותה עונה התמודדה הקבוצה על העלייה מליגה א', אז הליגה השנייה בחשיבותה, לליגה הבכירה. לקראת סוף העונה נפצעה שוערה של הקבוצה וחביב החליפו במשחקים המכריעים, בסיומם הבטיחה הקבוצה את עלייתה. יכולותיו הטובות במשחקים אלו הקנו לו מקום בסגל הפותח של הקבוצה בעונתה הראשונה בליגה הבכירה.

בעונת 1981/1982 היה שותף לזכייתה של הפעול יהוד בגביע המדינה, לאחר שניצחה 0–1 את הפועל תל אביב במשחק הגמר. בתום עונת 1983/1984 ירד עם הקבוצה בחזרה לליגת המשנה.

לאחר הירידה סירב לשחק בקבוצה, עד שלבסוף שוחרר משורותיה. לאחר קבלת השחרור עבר לשחק בקבוצת הפועל כפר סבא. בסיום העונה עבר למכבי נתניה, בה שיחק במשך שתי עונות עד שאיבד את מקומו לטובת קובי בלדב. בעונת 1987/1988 שיחק בהפועל חיפה בליגת המשנה, ובסיום העונה שב לליגה הבכירה, כשעבר לשחק בקבוצת בית"ר תל אביב, בה שיחק שתי עונות עד לפרישתו ממשחק פעיל.

### נבחרת לאומית

חביב זומן לראשונה לנבחרת ישראל בשנת 1978 במשחק ידידות מול נבחרת דנמרק, ובמהלך השנים רשם 25 הופעות במדי הנבחרת. חביב שיחק במדי הנבחרת במשחקי מוקדמות מונדיאל 1982, ואת הופעתו האחרונה ערך ב-10 בנובמבר 1985, בניצחון 0–3 על נבחרת ניו זילנד במסגרת מוקדמות מונדיאל 1986.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams

הערות שוליים
------------

1. ↑  רענן וייס, "הכדורגל כאן לא מעניין", אומר השוער המיתולוגי, באתר ynet‏, 26 במאי 2014
**MathWorld** הוא אתר אינטרנט המהווה אנציקלופדיה למתמטיקה, המקיפה מסוגה בדפוס ובאינטרנט, ובה למעלה מ-13,000 ערכים (נכון למאי 2021).

האתר נוסד בשנת 1995 על ידי אריק וייסשטיין, סטודנט לפיזיקה ואסטרונומיה. עם הקמתו, נקרא האתר "Eric's Treasure Trove of Mathematics" (בעברית: "אוצר המתמטיקה של אריק"). האתר זכה להצלחה רבה, והורחב בהתמדה על ידי מייסדו, גם על פי הערות של הקוראים.

בשנת 1998, חברת CRC הוציאה לאור את תוכן האתר כספר וכ-CD-ROM, בשם: "CRC Concise Encyclopedia of Mathematics" (בעברית: "CRC אנציקלופדיה תמציתית של מתמטיקה"). גרסת האינטרנט החופשית נותרה פתוחה לציבור רק בחלקה. בשנת 1999, הצטרף וייסשטיין לחברת Wolfram Research של סטיבן וולפרם, וזו שינתה את שם האתר לשמו הנוכחי, "MathWorld", ואחסנה אותו בשרתי החברה, תוך פתיחתו לציבור ללא הגבלה. בשנת 2000, תבעה חברת CRC את Wolfram Research ואת וייסשטיין על הפרת חוזה, בטענה שווייסשטיין התחייב שהמידע יופיע בגרסת הדפוס בלבד. בעקבות זאת, נסגר אתר MathWorld. לבסוף, הגיעו הצדדים לפשרה, ובמסגרתה נפתח האתר לציבור ללא הגבלה.

האתר עשיר בתרשימים ובנוסחאות, המופקים באמצעות תוכנת Mathematica של Wolfram Research.

ראו גם
------

* וולפרם אלפא

קישורים חיצוניים
----------------

* 

* אתר האינטרנט הרשמי של MathWorld (באנגלית)
* הסכסוך סביב MathWorld, בתיאורו של אריק וייסשטיין (בצרפתית)
**נשיא הרפובליקה של אינדונזיה** (באינדונזית: **Presiden Republik Indonesia**) הוא ראש המדינה וראש הרשות המבצעת ברפובליקה של אינדונזיה. נשיא אינדונזיה הוא המפקד העליון של הכוחות המזוינים של אינדונזיה. מאז 2004, נשיא אינדונזיה וסגנו נבחרים בבחירות ישירות לתקופת כהונה בת חמש שנים. נשיא אינדונזיה הנוכחי (ה-14 במספר) הוא ג'וקו וידודו שנכנס לתפקיד ב-20 באוקטובר 2014.

היסטוריה
--------

הנשיאות האינדונזית הוקמה במהלך גיבוש חוקה משנת 1945 על ידי ועדת החקירה לעבודות הכנה לעצמאות (BPUPKI). המשרד מולא לראשונה ב-18 באוגוסט 1945 כאשר סוקרנו נבחר על ידי הוועדה המכינה לעצמאות אינדונזית (PPKI) מכיוון שעל פי הוראות המעבר לחוקה, "הנשיא והסגן הנשיא בפעם הראשונה ייבחרו על ידי ה-PPKI. "כמו כן, טרם הוקם הגורם האחראי לבחירות לנשיאות, האספה המייעצת העממית. ב-16 באוקטובר 1945, הודיע סגן הנשיא מוחמד חטא על צו סגן-נשיא שהעניק לוועדה הלאומית המרכזית של אינדונזיה (KNIP) סמכויות חקיקה. ב-11 בנובמבר 1945 קיבלה ה-KNIP את ההחלטה להפריד בין תפקיד ראש המדינה לתפקיד ראש הממשלה. אף כי טרם הוקמה חוקה חדשה, אינדונזיה הייתה כיום דמוקרטיה פרלמנטרית דה-פקטו עם הנשיא כראש מדינה טקסי שתפקידו היה לבקש מראש הממשלה כראש הממשלה להקים ממשלה חדשה.

במהלך המהפכה הלאומית האינדונזית, סוקרנו ושאטה נתפסו גם על ידי ההולנדים ביוגיאקרטה ב-18 בדצמבר 1948. לאחר מכן, סוקרנו נתן מנדט לסיפרודן פרווירנגרה להקים ממשלת חירום. זה נעשה וממשלת החירום של הרפובליקה של אינדונזיה (PDRI) הוקמה בסומטרה כאשר סג'אפרודין פראוויראנגרה כיו"ר שלה. פראוויראנגרה החזיר את המנדט לסוקרנו ב-13 ביולי 1949. ב-17 בדצמבר 1949 נבחר סוקרנו לנשיא הרפובליקה של ארצות הברית של אינדונזיה (RIS) והמנדט הנשיאותי עבר לאסעת. כאשר התברר כי הקונפדרציה הזו עתידה להיות מוחלפת על ידי מדינה יחידה, עזאאת התפטר מהנשיאות וסוקרנו שוב להיות נשיא ב-15 באוגוסט 1950.

אינדונזיה אימצה כעת את החוקה שנועדה לקונפדרציה. המסמך, שכונה רשמית כחוקה הזמנית, אישר את תפקיד הנשיא כראש המדינה, אך הגביל אותו לתפקיד טקסי ברובו. הוא מינה ראש ממשלה בעצת מעצבים.

למרות תפקידו החוקתי המצומצם באופן רשמי סוקרנו החזיק בכוח רב. בראשית שנות החמישים החל לקרוא לביצוע "הדמוקרטיה המודרכת", במסגרתה יתקבלו החלטות לאחר התלבטות ממושכת במטרה להגיע לקונצנזוס תחת "הנחיה" נשיאותית.

ראו גם
------

* פוליטיקה של אינדונזיה
* היסטוריה של אינדונזיה

קישורים חיצוניים
----------------

ויקישיתוף מדיה וקבצים בנושא **נשיא אינדונזיה** בוויקישיתוף
* 

* אתר האינטרנט הרשמי של נשיא אינדונזיה
בורטסוג או באורסאק (בבשקירית: бауырһаҡ, בקזחית: бауырсақ; בקירגיזית: боорсок, במונגולית: боорцог, בטורקית: kabarcık, pişi, bişi, tuzlu lokma, בטורקמנית: pişme) הוא סוג של מאכל מבצק מטוגן המצוי במטבחים של מרכז אסיה, אידל-אורל, מונגוליה והמזרח התיכון. הוא מעוצב למשולשים או לפעמים לכדורים.  הבצק מורכב מקמח, שמרים, חלב, ביצים, חמאה, מלח, סוכר, מרגרינה. בורטסוג טג'יקי מעוטר לעתים קרובות בתבנית צולבת על ידי לחיצה על תחתית מסננת קטנה על הבצק לפני הטיגון.

בורטסוג נאכל לעתים קרובות כקינוח, עם סירופ או ריבה או דבש. הם נחשבים לפעמים כעוגיות או כביסקוויטים, וכיוון שהם מטוגנים, לפעמים משווים אותם לסופגניות. מונגולים ועמים טורקים לפעמים טובלים בורטסוג בתה. במרכז אסיה אוכלים באורסאק לעיתים קרובות לצד צ'ורבה (מרק בטורקית).

אושטיפצי (בסרבית: בכתוב קירילי Уштипци; בכתיב לטיני: Uštipci) הם כדורי בצק מטוגנים דמויי סופגניה פופולריים בבוסניה והרצגובינה, קרואטיה, מקדוניה הצפונית, סרביה, במיוחד בוויבודינה, מחוז סרם וסלובניה, שם הם ידועים בשם "מִישקֶה".

הכנה
----

בצק לבורטסוג נע במרכיבים של מבצק פשוט, עד לבצק מתוק ופריך יותר. לדוגמה, מתכון קירגיזי טיפוסי מציין חלק אחד של חמאה, 7 חלקים של מי מלח ו-6 חלקים חלב, יחד עם שמרים וקמח, בעוד שמתכונים מורכבים יותר מוסיפים גם ביצים וסוכר. כמו כן, ניתן להכין את הבצק עם קאימק.

בורטסוג מכינים על ידי חיתוך הבצק המרודד לחתיכות. על אף שלא נעשה בדרך כלל במרכז אסיה, ניתן לכופף את החלקים הללו ולקשור אותם לצורות שונות לפני טיגון עמוק. זה נפוץ במיוחד בקרב המונגולים. הבצק מטוגן חום זהוב עמוק. שומן כבש משמש באופן מסורתי על ידי המונגולים כדי לתת לבורטסוג טעם נוסף, אך ניתן להחליף לשמן צמחי.

שיאי עולם
---------

הבורטסוג הגדול ביותר (179 ק"ג) הוכן ב-20 באפריל 2014 באופה, רוסיה. 1,006 ביצים, 25 ק"ג סוכר, 70 ק"ג קמח, 50 ק"ג דבש בשקיר שימשו להכנתו. שיא גינס נרשם באלמטי, ב-7 בספטמבר 2014, במהלך חגיגת יום האם, כאשר 856 קילוגרמים של בורטסוג הוכנו במקום אחד ביום אחד. החגיגה נערכה במתכונת של קרב קולינרי בין צוותי חמות מול כלות. בתחרות השתתפו שבע קבוצות.

גלריה
-----

* Kyrgyz boorsoq being fried in a stove-top qazanבורטסוג קירגיזי מטוגן בקאזאן על כיריים
* Kazakh baursaksבורטסוג קזחיים
* Turkish pişiפישי טורקי

לקריאה נוספת
------------

ביבליוגרפיה
-----------

הערות שוליים
------------

קישורים חיצוניים
----------------

* מתכון 1
* מתכון 2
* מתכון 3
* טיגון קירגיזי בורסוק
* הבית שלי - מתכונים למטבח טטארי



1. ↑  Waters (2007), 51.
2. ↑  Mayhew and Noble (2007), 112.
3. ↑  Schreiber (2008), 107.
4. ↑  Schreiber (2008), 104.
5. ↑  "Boortsog - Deep Fried Butter Cookies - Mongolian Recipes". *www.mongolfood.info*.
6. ↑  "Recipe for Boortsog".
7. ↑  "e-Mongol.com - Culture of Mongolia : cooking recipes". *www.e-mongol.com*. אורכב מ-המקור ב-2006-05-07. נבדק ב-2021-03-15.
8. ↑  "Жене жана боорсок" – via www.youtube.com.
9. ↑  "В Уфе на изготовление самого большого баурсака России потратили 1006 яиц // ОБЩЕСТВО | новости башинформ.рф". *www.bashinform.ru*. נבדק ב-2016-09-08.
10. ↑  "Новый рекорд Гиннесса установили в Алматы в День Матери - Фрагменты жизни в Казахстане и мире – интересные истории | Tengrinews". *Tengrinews.kz*. 7 בספטמבר 2014. נבדק ב-2016-09-08. `{{cite web}}`:  (עזרה)